Chrám svätých Petra a Pavla (Plovdiv)

**Chrám svätých Petra a Pavla** (), alebo () je pravoslávny chrám z prvej tretiny 20. storočia nachádzajúci sa v centrálnej časti mesta Plovdiv v okrese Plovdiv v Plovdivskej oblasti v južnom Bulharsku.

## Iný názov
Medzi veriacimi farnosti je chrám známy aj pod neoficiálnym názvom **Chrám svätého Mínu** ().

## Lokalita
Pravoslávny chrám svätých Petra a Pavla sa nachádza v centrálnej časti mesta Plovdiv na južnom úpätí pahorku Bunardžik na ulici Nikolu Petkova 2 v mestskej štvrti známej pod lokálnym názvom „Invaliden kvartal“ (, doslova *Invalidná štvrť*).

## Dejiny a súčasnosť
Budova bola postavená v rokoch 1932 – 1933. Oficiálne vysvätený bol chrám 26. mája 1935 plovdivským metropolitom Maximom. V roku 1947 bola ku chrámu pristavaná zvonica. V roku 1984 bol v budove inštalovaný ikonostas. Chrám je v súčasnosti funkčným farským chrámom. Chrámový sviatok sa slávi 29. júna.

## Charakteristika
Chrám svätých Petra a Pavla je jednoloďová budova s pôdorysom tvaru predĺženého kríža. Autorom projektu bol významný modernistický architekt Hristo Peev (). Chrám je typickým predstaviteľom cirkevnej architektúry postavenej v slohu bulharskej moderny, vyznačujúcej sa najmä národnými motívmi a to predovšetkým odkazom na architektúru z obdobia bulharského národného obrodenia. Architektonicky najvýraznejším prvkom je v tomto smere veža zvonice bohatá na prvky napodobujúce obytnú architektúru z obdobia bulharského národného obrodenia. Zvonica bola k budove pristavaná neskôr a bola postavená podľa projektu architekta Stefana Todorova. Zvonku je budova omietnutá spôsobom typickým pre obdobie moderny s hrubou vrstvou omietky s hlbokým ozdobným ryhovaním. Ikonostas vyhotovený v 80. rokoch 20. storočia je vyrobený z orechového dreva a jeho autorom je rezbár Petăr Kušev. Autormi ikon a fresiek sú umelci Nikolaj Rostovcev, Karl Jordanov, Kostadin Gospodinov, Nikola Gospodinov, Dimităr Bakalski a Borislav Džamdžiev.    

## Zaujímavosť
* V budove sa uchováva ikona svätého Minu o ktorej sa traduje, že je zázračná a tomuto svätcovi je zasvätená aj kaplnka nachádzajúca sa v chráme. Každý rok sa na pamiatku tohoto svätca koná v chráme bohoslužba a to v deň výročia jeho úmrtia 11. novembra. 

## Galéria

PLD-2020-SvSvPeterPavol02.jpg|Celkový pohľad na chrám z juhozápadu
PLD-2020-SvSvPeterPavol04.jpg|Detailný pohľad na vežu zvonice
PLD-2020-SvSvPeterPavol05.jpg|Pohľad na západnú fasádu budovy
PLD-2020-SvSvPeterPavol07.jpg|Pohľad na južnú fasádu budovy
PLD-2020-SvSvPeterPavol10.jpg|Pohľad na južnú fasádu budovy
PLD-2020-SvSvPeterPavol11.jpg|Detail z južnej fasády
PLD-2020-SvSvPeterPavol08.jpg|Detail z južnej fasády
PLD-2020-SvSvPeterPavol12.jpg|Pohľad na východnú fasádu budovy s apsidou
PLD-2020-SvSvPeterPavol13.jpg|Detailný pohľad na vstupný portál v západnej fasáde chrámu
Plovdiv-2020-08-SvSvPetarPavel01.jpg|Pohľad na chrám z vrcholu pahorku Bunardžik
Plovdiv-2020-08-SvSvPetarPavel03.jpg|Pohľad na chrám a faru v popredí z ulice "Nikola Petkov" v svahu pahorku Bunardžik
Plovdiv-2020-08-SvSvPetarPavel04.jpg|Pohľad na chrám z pahorku Mladežki chălm


## Referencie

## Iné projekty

Plovdiv
Kategória:Stavby v Plovdive
Plovdiv
Plovdiv
Kategória:Bunardžik
Kategória:Architektúra z 1933